**Vyhlásenie Verejnej obchodnej súťaže**

Obec Lipovec, Hrabiny 290/11, 038 61 Lipovec zastúpená starostkou Ing. Danou Petráškovou vyhlasuje podľa § 9a ods. 9 zákona c. 138/1991 Zb. o majetku obcí a podľa Všeobecného záväzného nariadenia obce Lipovec č. 1/2012 „Zásady hospodárenia a nakladania s majetkom obce Lipovec“ **obchodnú verejnú súťaž (ďalej len „VOS“) smerujúcu k uzavretiu najvýhodnejšej zmluvy na prenájom nehnuteľného majetku a to 2 pivničných skladových priestorov pod prevádzkou Gazdovskej krčmy o rozlohe 16m2 (č. 1) a 70m2 (č.2) so spoločným osvetlením bez pripojenia na vodu a odpad.** Priestory sú pôvodné nerekonštruované.

**Rámcové podmienky, za ktorých budú uzatvorené zmluvné vzťahy:**

1. Doba nájmu je na dobu určitú 1 rok s možnosťou predĺženia
2. Cena nájmu je min. 2€/m2 mesačne + 5€ mesačne paušálny poplatok za osvetlenie
3. Nájomné sa bude každoročne indexovať podľa harmonizovaného indexu spotrebiteľských cien o mieru inflácie
4. Nájomca zodpovedá za škody spôsobené Prenajímateľovi
5. Nájomca sa zaviaže odstraňovať drobné chyby a poškodenia v predmete nájmu
6. Nájomca zodpovedá v plnom rozsahu za protipožiarnu ochranu, BOZP a dodržiavanie hygienických prevádzky

**Podmienky účasti uchádzačov vo VOS:**

1. VOS sa môžu zúčastniť fyzické osoby - živnostníci aj právnické osoby
2. Súťažnú žiadosť je nutné podať v písomnej forme na adresu „Obec Lipovec, Hrabiny 290/11, 038 61 Lipovec“ v zalepenej obálke s označením „NEOTVÁRAŤ“ a „Prihláška do súťaže – Prenájom skladového priestoru 1 alebo 2 v časti Kultúrneho domu na ulici Obchodná so súpisným číslom 105“ a s uvedením odosielateľa.
3. Lehota na predkladanie žiadostí sa začína 25.04.2023 a končí sa 11.5.2023 o 12,00 hod. (rozhodujúci je termín doručenia na adresu vyhlasovateľa)
4. Vyhlasovateľ oznámi výsledky súťaže každému z účastníkov súťaže v termíne do 15 dní od vyhodnotenia súťaže.
5. Účastník súťaže pri podaní návrhu predloží:

* v prípade právnickej osoby – kópiu výpisu z OR (nie staršiu ako 3 mesiace),
* v prípade fyzickej osoby – živnostníka – kópiu výpisu zo živnostenského registra,
* písomný súhlas so súťažnými podmienkami.

**Ostatné informácie k súťaži**

* Informácie o OVS získate na Obecnom úrade v Lipovci v úradných hodinách, e-mailom na adrese: starostka@lipovec.sk alebo telefonicky na telefónnom čísle 0911 898 759.
* Prístup k nehnuteľnosti za účelom obhliadky je možný po dohode s vyhlasovateľom súťaže na tel. čísle: 0911 898 759.
* Súťažiaci ponúkne nájomné vo výške minimálne 2,00 €/m2/mesiac.
* Oprava chýb v predložených žiadostiach sa vylučuje.
* Predložené žiadosti možno meniť a dopĺňať len v prípade, ak sa zvyšuje ponúkaná cena za prenájom a v termíne uzávierky OVS.
* Vyhlasovateľ si vyhradzuje právo odmietnuť všetky predložené žiadosti alebo zrušiť súťaž.

Ing. Dana Petrášková

starostka obce